རྒྱ་ནག་གི་སྲིད་འཛིན་ཞི་ཅིན་ཕིན་ལ་ཟུར་ཟུའི་དཔྱད་གཏམ་སྤེལ་མཁན་བརྙན་འཕྲིན་མདོ་འཛིན་པ་གྲགགས་ཅན་རྗོན་ཨོ་ལེ་ཝིར་གྱི་གནས་ཚུལ་ཡོངས་རྫོགས་རྒྱ་ནག་གི་དྲ་ལམ་ཁག་ནས་ནག་གསུབ་བཏང་ཡོད་འདུགཟླ་འདིའི་ཕྱི་ཚེས་༢༢ཉིན་རྒྱལ་སྤྱིའི་གསར་ལམ་ཁག་ཏུ་སྤེལ་བའི་གནས་ཚུལ་ལྟར་ན།དབྱིན་ཇིའི་ཟུར་ཟའི་བརྙན་འཕྲིན་མདོ་འཛིན་པ་གྲགས་ཅན་སྐུ་ཞབས་རྗོན་ཨོ་ལེ་ཝིརལགས་ཀྱིས།བདུན་སྔོན་མའི་དོ་ནུབ་ཞེས་པའི་བརྙན་འཕྲིན་ལེ་ཚན་ནང་ཟླ་འདིའི་ཕྱི་ཚེས་༡༢ཉིན་གྱི་དགོང་མོར་སྐར་མ་༢༠རིང་རྒྱ་ནག་གི་སྲིད་འཛིན་ཞི་ཅིན་ཕིན་གྱི་སྲིད་དབང་གཅིག་སྡུད་དང་དབང་ཆ་རྒྱ་བསྐྱེད།རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་དང་ཡུ་གུར་བ་མང་པོ་སློབ་གསོ་བསྒྱུར་བཀོད་ཁང་ཞེས་པའི་ནང་བཙན་བཀག་གིས་མནར་གཅོད་གཏོང་བཞིན་པ་དང་།དེ་བཞིན་རྒྱ་ནག་གི་སྤྱི་ཚོགས་དྲ་ལམ་ཁག་གི་གཙོའི་བརྒྱུད་ལམ་ཁག་ཏུ་དམ་དྲག་བྱེད་བཞིན་པ་སོགས་ཀྱི་སྐོར་ལ་དགོད་གཏམ་གྱི་ལམ་ནས་ཟུར་ཟ་བྱས་པར་བརྟེན།ཁོང་རྒྱ་ནག་གི་སྤྱི་ཚོགས་དྲ་ལམ་ཆེ་ཤོས་ཝེ་པོ་དྲ་ཁུངས་ནས་ཕྱིར་འཕུད་དང་།ཁོང་གི་སྐོར་འཁོད་པའི་གནས་ཚུལ་ཚང་མ་རྒྱ་ནག་གི་བརྒྱུད་ལམ་ཁག་ནས་ནག་གསུབ་བཏང་ཡོད་འདུག